EkBass/fiwiki-20250220-pages-articles huggingface dataset:
Sav Rocca

Saverio Giovanni ”Sav” Rocca (s. 20. marraskuuta 1973 Melbourne, Australia) on australialainen entinen australialaisen ja amerikkalaisen jalkapallon ammattilaispelaaja. Hän pelasi NFL-liigassa vuosina 2007–2014 edustaen Philadelphia Eaglesiä ja Washington Redskinsia. ==Ura== Ennen NFL-uraansa Rocca pelasi australialaista jalkapalloa kotimaansa pääsarjassa AFL:ssä vuosina 1992–2006. Liityttyään seuraavana vuonna Philadelphia Eaglesin joukkueeseen hänestä tuli 33-vuotiaana NFL-historian vanhin tulokas. Ennätystä oli aiemmin pitänyt hallussaan toinen australialainen, Ben Graham, joka teki NFL-debyyttinsä 31 vuoden iässä. Rocca siirtyi Washington Redskinsiin heinäkuussa 2011. Hän edusti joukkuetta kolme kautta. Maaliskuussa 2014 hänet vapautettiin sopimuksesta ja hän palasi Australiaan. Rocca pelasi AFL-liigassa vielä kaksi kautta ennen ammattilaisuransa lopettamista. ==Muuta== Roccan veli, Anthony Rocca, on entinen australialaisen jalkapallon pelaaja. Hänenkin on ajoittain huhuttu isoveljensä tavoin yrittävän uraa NFL:ssä, joskaan toistaiseksi mitään konkreettista ei ole tapahtunut. ==Lähteet== Luokka:Australialaiset amerikkalaisen jalkapallon pelaajat Luokka:Vuonna 1973 syntyneet Luokka:Elävät henkilöt
Unto-Olavi Niittykukka

Unto-Olavi Niittykukka, sukunimi vuoteen 1972 Engblom (s. 1949 Lauritsala) on suomalainen vankilaoloista kirjoittanut kirjailija. Imatralla asuva Niittykukka on käynyt kansa- ja kansalaiskoulun sekä suorittanut kokkikurssin. Romaanissaan Mallivanki Niittykukka kuvaa vankeusaikaansa Riihimäen vankilassa 1980-luvun alussa. Toisen romaanin Viisi vuodenaikaa viides vuodenaika viittaa taas Konnunsuon vankilaan. == Teoksia == * Rajut leikit: tv-ohjelma ; käsikirjoitus Unto-Olavi Niittykukka, toimittajana Rauni Mali. TV 1, lasten ja nuorten ohjelmat, Lappeenranta 1979 * Ainoa elämä: runoja. Pohjoinen, Oulu 1986 * Mallivanki: romaani. Pohjoinen, Oulu 1987 * Viisi vuodenaikaa: romaani. Pikku-idis, Espoo 1995 == Lähteet == * Eteläkarjalaisia kirjailijoita: Unto- Olavi Niittykukka Luokka:Suomalaiset kirjailijat Luokka:Vuonna 1949 syntyneet Luokka:Elävät henkilöt
Atte Miettinen

Atte Saku Juhani Miettinen (s. 19. marraskuuta 1975) on suomalainen Dubaissa asuva yritysjohtaja ja vuorikiipeilijä. Miettinen saavutti ensimmäisenä suomalaisena ns. seitsemän huippua (Seven Summits) 22. kesäkuuta 2012. Hän on kiivennyt sekä Bass- että Messner-listat, johon on pystynyt vain 100 vuorikiipeilijää maailmassa. Richard Bassin ja Reinhold Messnerin listat eroavat toisistaan Oseanian korkeimpien huippujen osalta. Seitsemän huippua -projektinsa aikana Miettinen saavutti Vinsonin massiivin huipun Etelämantereella toisena suomalaisena. Ensimmäinen suomalainen vuoren valloittaja oli Veikka Gustafsson. Miettinen kiipesi ensimmäisenä suomalaisena Carstenszin pyramidin Papua-saarella Indonesiassa. Atte Miettinen — seitsemän huippua Atte Miettinen — seitsemän huippua Atte Miettinen — seitsemän huippua Atte Miettinen — seitsemän huippua Atte Miettinen — seitsemän huippua Ajankohta Vuori Korkeus Maanosa Viitteet Tammikuu 2007 Kilimanjaro, Tansania 5 895 metriä Afrikka Heinäkuu 2009 Elbrus, Venäjä 5 642 metriä Eurooppa Huhtikuu 2010 Mount Kosciuszko, Australia 2 228 metriä Oseania Toukokuu 2011 Carstenszin pyramidi, Indonesia 4 884 metriä Oseania Marraskuu 2011 Vinsonin massiivi, Etelämanner 4 892 metriä Etelämanner Joulukuu 2011 Aconcagua, Argentiina 6 961 metriä Etelä-Amerikka Toukokuu 2012 Mount Everest, Nepal 8 848,86 metriä Aasia Kesäkuu 2012 Denali, Yhdysvallat 6 190 metriä Pohjois- Amerikka Miettisen nuorempi veli on muusikko Karri ”Paleface” Miettinen. ==Katso myös== *Luettelo suomalaisista yli 8000 metriä korkeille vuorille kiivenneistä ==Lähteet== ==Aiheesta muualla== * Luokka:Suomalaiset vuorikiipeilijät Luokka:Suomalaiset Everestin valloittajat Luokka:Suomalaiset yritysjohtajat Luokka:Vuonna 1975 syntyneet Luokka:Elävät henkilöt
No Smoking Team

No Smoking Team on suomalainen hip-hop yhtye, jonka jäsenistöön kuuluvat Edu Kehäkettunen, Davo ja Väiski. Yhtye julkaisi vuonna 2012 debyyttialbuminsa Terve elämä, puhdas omatunto. Levyllä vierailee myös Stig Dogg ja Setä Koponen. Yhtyeen nimi viittaa Jyp Hockey Teamin nimen yhteydessä aikoinaan käytettyyn lisään No Smoking Team. Tekstiä käytettiin osana tupakanvastaista kampanjaa. ==Diskografia== *Terve elämä, puhdas omatunto (CD ja Tupla-vinyyli) (2012) ==Samplet== *Telluksen parhaat: Dennis Coffey - Back Home *Tsuippaduippadui: The Dynamics - She's For Real (Bless You) ==Lähteet== == Aiheesta muualla == * No Smoking Team Facebook -sivustolla Luokka:Suomalaiset hip hop -yhtyeet
Lost in the Echo

Lost in the Echo on Linkin Parkin viidennen, kesäkuussa 2012 julkaistun, Living Things -nimisen albumin toinen single, joka julkaistiin lokakuussa 2012. Kappale debytoi Yhdysvalloissa Billboard Hot 100 -listan sijalla 95. == Kappalelista == Digitaalinen single: Radion promo CD-single: == Lähteet == Luokka:Linkin Parkin kappaleet Luokka:Vuoden 2012 kappaleet
Karl Schöchlin

Karl F. Schöchlin (13. kesäkuuta 1894 - 7\. marraskuuta 1974) oli sveitsiläinen soutaja ja olympiavoittaja. Hän edusti seuratasolla Seeclub Bieliä. Schöchlin oli voittamassa kahdeksikkojen EM-hopeaa vuosina 1923 ja 1924, ja vuonna 1925 hän sai lajin Euroopan-mestaruuden. Hän voitti Amsterdamin olympialaisissa 1928 kultaa perämiehellisessä kaksikossa, jossa mukana oli myös hänen veljensä Hans. == Lähteet == == Aiheesta muualla == Luokka:Sveitsiläiset soutajat Luokka:Sveitsiläiset olympiavoittajat Luokka:Vuonna 1894 syntyneet Luokka:Vuonna 1974 kuolleet
Flake

Flake on Cadburyn valmistama suklaapatukka, joka koostuu maitosuklaasta. Patukan kehitti Cadburyn työntekijä Daniel Day vuonna 1920, ja saman vuoden aikana aloitettiin sen valmistus. == 99 Flake == Vuodesta 1922 lähtien Isossa- Britanniassa, Australiassa ja Irlannissa jäätelökauppiaat ovat myyneet 99 Flake -nimistä pehmytvaniljajäätelötuuttia, johon on työnnetty normaalipatukkaa puolet pienempi Flake-patukka. ==Vaihtoehdot== * Flake Noir - tummasuklaata sisältävä hiutalepatukka. * Flake Snow - valkosuklaahiutalepatukka maitosuklaaseen dipattuna (tunnettiin nimellä Snowflake vuoteen 2003 asti). Julkaistiin vuonna 2000, ja tuotanto lopetettiin vuonna 2008. * Flake Sipped - maitosuklaahiutalepatukka maitosuklaaseen dipattuna (muistuttaa suurempaa versiota Twirl-patukasta), ja se tunnetaan myös nimellä Flake Luxury. Julkaistiin vuonna 2003. * Flake Praline - maitosuklaapatukka konvehdilla. Julkaistu vuonna 2004. * Flake Dark - tummasuklaapatukka tummasuklaalla kuorrutettuna. Julkaistu vuonna 2006. * Flake Bar * Flake Allure - maitosuklaapatukka peitettynä puoliksi tryffeliin ja maitosuklaaseen. Julkaistu vuonna 2011 (rajoitettu erä). * Orange Flake - appelsiininmakuinen suklaapatukka (myydään vain Etelä-Afrikassa). * Flake Mint - hiutalepatukka, jolla on vaaleanvihreä mintunmakuinen keskiosa. Etelä- Afrikassa se on mintunmakuinen patukka ilman väritystä. * 99 Flake Cone - vohvelikartiotyylinen valmisjäätelö, jota markkinoidaan 99 Flakes -jäätelön tapaan jäätelökauppiaiden myymälöissä. * Flake McFlurry original - McFlurry murskatuilla hiutale- ja suklaapalasilla. Rajoitetun erän tuote oli yhtä aikaa markkinoilla McFlurry raspberryn kanssa. * Flake McFlurry raspberry - McFlurry murskatuilla hiutale- ja suklaapalasilla sekä vadelmamehulla. ==Lähteet== Luokka:Suklaapatukat
Hans Schöchlin

Hans W. Schöchlin (6. maaliskuuta 1893 - 3\. kesäkuuta 1978) oli sveitsiläinen soutaja ja olympiavoittaja. Hän edusti seuratasolla Seeclub Bieliä. Schöchlin oli voittamassa EM-kisojen hopeaa kahdeksikoissa vuosina 1923 sekä 1923, ja vuonna 1925 hän voitti lajista kultamitalin. Hän sai perämiehellisten kaksikkojen olympiakultaa Amsterdamin kisoissa 1928. Hansin kanssa samaan joukkueeseen kuului myös hänen veljensä Karl. Schöchlin osallistui vuoden 1936 olympialaisten taidekilpailuihin kirjallisuudessa työllään Geist und Sport. == Lähteet == Luokka:Sveitsiläiset soutajat Luokka:Sveitsiläiset kirjailijat Luokka:Sveitsiläiset olympiavoittajat Luokka:Vuonna 1893 syntyneet Luokka:Vuonna 1978 kuolleet
Parasta ennen (radio-ohjelma)

Parasta ennen! oli 1990-luvun ja 2000-luvun alun musiikkiin keskittyvä radio- ohjelma YleX:n perjantai-illassa. Ohjelma tuli suorana lähetyksenä perjantai- iltaisin klo 20.00–22.00 ja uusintana lauantaisin klo 20.00–22.00. Ohjelman juontajana toimi Matti Airaksinen. Ohjelman nimissä tehtiin myös Airaksisen juontamia live-esiintymisiä, risteilyjä sekä kolme kokoelma-albumia: Parasta ennen! Timanttista jyystöä vol. 1 (julkaistu 18. heinäkuuta 2012), Parasta ennen! Timanttista jyystöä vol. 2 (julkaistu 16. marraskuuta 2012) ja Parasta ennen! Timanttista jyystöä vol. 3 (julkaistu 25. lokakuuta 2013). Ohjelmassa oli kaksi vakio-osiota: * 20.30 Mikä hitti? -kilpailu kahden kuulijan välillä * 21.00 Viikon Scooter! == Aiheesta muualla == *Kotisivu *Yle Areena - Parasta ennen Luokka:Suomalaiset radion musiikkiohjelmat Luokka:YleX:n ohjelmat
Christoffer Johan Rappe

Christoffer Johan Rappe (13. tammikuuta 1719 Dädesjö Smoolanti – 20. syyskuuta 1776 Turku) oli Turun hovioikeuden jäsen, Turun ja Porin läänin maaherra, valtiopäiväedustaja ja vapaaherra. Rappe oli kotoisin Ruotsista, mutta muutti Turkuun 27-vuotiaana, jäi Suomeen ja tuli tunnetuksi sekä tehokkaana virkamiehenä että valtiopäivillä Hattupuoluetta edustaneena poliitikkona. Turun ja Porin läänin maaherraksi hän tuli vuonna 1769. Rappe omisti vuodesta 1758 kuolemaansa asti Pukkilan kartanoa Piikkiössä ja rakennutti myös kartanon nykyisen päärakennuksen. Vuodesta 1763 kuolemaansa asti hän oli myös Perttelissä sijaitsevan Haalin kartanon omistaja. Hänen puolisonsa vuodesta 1750 oli Eeva Katariina Linnerhielm, Lundin piispan Joonas Linneriuksen ja Elisabeth Adlerbergin tytär (k. 1785). ==Lähteet== Luokka:Turun ja Porin läänin maaherrat Luokka:Vuonna 1719 syntyneet Luokka:Vuonna 1776 kuolleet
Kalervo af Ursin

Kalervo Gunnar af Ursin (30. kesäkuuta 1920 Porvoon maalaiskunta, Emäsalo – 22. joulukuuta 2004 Espoo) oli suomalainen korkeushyppääjä ja urheiluvalmentaja. == Juniorina Euroopan huippuja korkeushypyssä== Nuoruusvuosien urheiluharrastuksia olivat voimistelu, käsipallo, maastojuoksu ja hiihto. Lisäksi hän edusti Helsingin Palloseuraa jääpallomaalivahtina seuran pelatessa mestaruussarjassa kaudella 1939. Af Ursin oli aikansa lahjakkain suomalaishyppääjä. Hän voitti junioritasolla viisi peräkkäistä SM- kultaa vuosina 1936–1940. Vuonna 1936 vain 16-vuotiaana hän opetteli amerikkalaisen haarapyörähdystyylin halliten sen ensimmäisenä suomalaisena. Vuonna 1939 hän hyppäsi Euroopan junioriennätyksen 195 cm. ==Sodassa== Sodassa af Ursin taisteli jatkosodan loppuvaiheen Kuuterselän, Siiranmäen ja Ihantalan taistelut. Jatkosodan aikana hän lisäksi palellutti pahoin molemmat jalkansa. Siitä huolimatta hän jatkoi sodan jälkeen hyppyuraansa. ==Takaisin korkeushyppääjäksi== Kesällä 1945 af Ursin hyppäsi Pihlavalla uransa parhaan tuloksen 198 cm, joka oli sen vuoden maailmantilastossa seitsemänneksi paras tulos. Maaotteluita kertyi hänen urallaan kaikkiaan viisi. Kalevan kisoissa af Ursin esiintyi vuoteen 1957 asti kaikkiaan 20 kertaa parhaina saavutuksina mestaruus Jyväskylässä 1950. Ensimmäinen SM-mitali tuli kesällä 1938 Kotkaksen ja Kaliman jäljessä. Vielä 33-vuotiaana hän sijoittui vuoden 1953 Kalevan kisoissa kolmanneksi tuloksella 185 cm. Kaikkiaan SM-mitaleita kertyi 10 kappaletta. Seuratasolla af Ursin edusti HKV:tä, Tampereen Pyrintöä ja helsinkiläistä IK-32:a. ==Valmentajana== Aktiiviuransa loppuvaiheessa 1950-luvulla af Ursin toimi SUL:n Hämeen piirin koulutusohjaajana. Hän oli ensimmäinen suomalainen, joka saavutti Mainzin urheilukorkeakoulun loppututkinnon. Vuonna 1960 hän siirtyi SFI:n koulutusohjaajaksi ja päävalmentajaksi vuosina 1961–1976. Hänen parhaita valmennettaviaan olivat Nina Wärn-Holmen, Reijo Ståhlberg, Mona-Lisa Strandvall-Pursiainen, Bo Grahn, Olof Nyman ja Rune Holmen. Valmentajauransa aikana af Ursin kirjoitti useita teoksia ja oli suosittu luennoitsija. Hän oli perustamassa vuonna 1975 Suomen Valmentajat ry:tä ja valittiin aikanaan yhdistyksen kunnianpuheenjohtajaksi. == Lähteet == * * * * Luokka:Suomalaiset korkeushyppääjät Luokka:Suomalaiset yleisurheiluvalmentajat Luokka:Vuonna 1920 syntyneet Luokka:Vuonna 2004 kuolleet
Reunalla (vuoden 2012 elokuva)

Reunalla (engl. Man on a Ledge) on vuonna 2012 ensi-iltansa saanut yhdysvaltalainen jännityselokuva, jonka on ohjannut Asger Leth ja jonka pääosia näyttelevät Sam Worthington, Elizabeth Banks, Jamie Bell ja Ed Harris. Elokuva kuvattiin New Yorkissa. Elokuva kertoo entisestä poliisista Nick Cassidysta (Sam Worthington), joka on lavastettu syylliseksi rikokseen, jota hän ei ole tehnyt. Hän karkaa vankilasta ja asettuu newyorkilaisen pilvenpiirtäjän ikkunankaiteelle ja uhkaa hypätä, aikomuksenaan osoittaa syyttömyytensä. == Näyttelijät == == Lähteet == == Aiheesta muualla == * * Luokka:Vuoden 2012 yhdysvaltalaiset elokuvat Luokka:Yhdysvaltalaiset jännityselokuvat
Tuomo Pietiläinen

Tuomo Pietiläinen (s. 1964) on Helsingin Sanomien taloustoimittaja. == Jutut ja palkinnot == Pietiläinen on saanut tiedon­julkistamisen valtion­palkinnon vuosina 1993 ja 2003. Vuonna 1993 hän jakoi palkinnon Leena Jäppisen ja Seppo Lehtosen kanssa skientologian käsittelystä. Vuonna 2003 Pietiläinen sai palkinnon Anssi Miettisen kanssa teletunnistetietojen väärinkäyttöepäilyjä koskevasta uutisoinnista Helsingin Sanomissa. He saivat samana vuonna myös Bonnierin Suuren journalisti­palkinnon Sonera-uutisoinnista. Vuonna 2011 Tutkivan journalismin yhdistys myönsi Pietiläiselle Lumilapio-palkinnon vuoden parhaasta tutkivasta jutusta. Hän sai palkinnon pankkiirien lyhytkauppaa ja osakekannustamista käsittelevästä juttusarjasta. Pietiläinen toimi vuosina 2012–2013 Tampereen yliopiston journalistiikan vierailijaprofessorina. Vierailijaprofessoriaikanaan hän laati yhdessä opiskelijoiden kanssa Björn Wahlroosista kertovan teoksen Wahlroos: epävirallinen elämäkerta (2013). Pietiläinen on sanonut suhtautuvansa tutkivaan journalismiin hyvin klassisesti. Hänen mukaansa toimittajat ovat vallan vahtikoiria ja vastavoima. Hän on ollut kiinnostunut erityisesti poliittisesta ja taloudellisesta vallasta sekä niiden leikkauskohdista. ==Viestikoekeskus-juttu ja maanpetosrikos== Vuonna 2017 Helsingin Sanomat julkaisi jutun, joka käsitteli Puolustusvoimien Tikkakoskella sijaitsevaa Viestikoekeskusta. Pääesikunta teki jutusta tutkintapyynnön. Esitutkinnassa poliisi selvitti, julkaisiko lehti oikeudettomasti tietoa, joka oli määrätty salaiseksi Suomen ulkoisen turvallisuuden suojelemiseksi. Vuonna 2021 Pietiläinen yhdessä politiikan toimituksen esimiehen Kalle Silfverbergin ja toimittaja Laura Halmisen kanssa sai syytteen turvallisuussalaisuuden paljastamisesta. Vastaavan päätoimittajan Kaius Niemen mukaan kaikki HS:n jutussa julkaisemat tiedot ovat peräisin julkisista lähteistä. Rikosnimikkeessä on kyseessä vakava maanpetosrikos. Tammikuussa 2023 Helsingin käräjäoikeus tuomitsi Pietiläisen 50 päiväsakkoon turvallisuussalaisuuden paljastamisesta. Silfverbegin syyte hylättiin ja Halminen jätettiin tuomitsematta rangaistukseen. == Tunnustukset == * Bonnierin vuoden juttu 2002, ”Sonera etsi vuotajia puhelutietojen avulla”, Helsingin Sanomat (11.10.2002) * Lumilapio-palkinto: ** 2006, Fortumin johdon tulospalkkioista ja optiojärjestelyistä. ** 2012, Helsingin Sanomissa julkaistusta juttusarjasta pankkiirien lyhytkaupasta ja optioista. ** 2018, kuntapäättäjien rikossyytteiden ja -tuomioiden paljastamisesta kuntavaalivuonna 2017 == Lähteet == Luokka:Suomalaiset toimittajat Luokka:Vuonna 1964 syntyneet Luokka:Elävät henkilöt
Piera Pistono

Piera Pistono (s. 15. heinäkuuta 1938 Bangkok, Thaimaa) on italialainen pianisti ja säveltäjä. Hän opiskeli Roomassa aineinaan pianonsoitto, kuoromusiikki ja kuoronjohto. Valmistuttuaan hän aloitti itse työskentelyn opetustehtävissä Santa Cecilian konservatoriossa. Hänen teoksiaan on julkaistu levytyksinä. Pistono on säveltänyt musiikkia Duo Alternolle, jonka muodostavat sopraano Tiziana Scandaletti ja pianisti Riccardo Piacentini.Music at the Forefront: Duo Alterno == Lähteet == Luokka:Italialaiset säveltäjät Luokka:Vuonna 1938 syntyneet Luokka:Elävät henkilöt
Josef Kloimstein

Josef Kloimstein (1. marraskuuta 1929 Rufling – 15. marraskuuta 2012 Steyregg) oli itävaltalainen soutaja ja kaksinkertainen olympiamitalisti, joka souti pääasiassa parinaan Alfred Sageder. Kloimstein sai vuoden 1956 kesäolympialaisissa Melbournessa pronssia perämiehettömässä kaksikossa ja osallistui lisäksi perämiehelliseen kaksikkoon. Rooman kesäolympialaisissa 1960 hän sai perämiehettömässä kaksikossa hopeaa, ja Tokion kesäolympialaisissa 1964 hän sijoittui perämiehellisessä kaksikossa kahdeksanneksi.Josef Kloimstein Biography and Olympic Results | Olympics at Sports-Reference.com Kloimstein voitti Euroopan-mestaruuskilpailuista neljä mitalia: perämiehettömässä kaksikossa hopeaa vuosina 1956 ja 1957 sekä pronssia vuonna 1959, ja perämiehellisessä kaksikossa pronssia vuonna 1956.http://www.sport-komplett.de/sport-komplett/sportarten/r/rudern/hst/65.htmlhttp://www.sport-komplett.de/sport-komplett/sportarten/r/rudern/hst/66.html Hän kuoli Steyreggissä 15. marraskuuta 2012, 83-vuotiaana. == Lähteet == Luokka:Itävaltalaiset soutajat Luokka:Itävaltalaiset olympiamitalistit Luokka:Vuonna 1929 syntyneet Luokka:Vuonna 2012 kuolleet
Rob Romoni

Rob Romoni (s. 12. lokakuuta 1975 Jersey City, New Jersey) on yhdysvaltalainen homopornonäyttelijä, joka aloitti esiintymisen vuonna 2002. Hän on 175-senttinen.Internet Adult Film Database: Rob Romoni Hän on esiintyjänä versatile. Hän voitti vuosina 2003–2005 kaikkiaan kolme Grabby-palkintoa ja yhden GayVN-palkinnon.Gay Erotic Video Index: Rob Romoni Lisäksi vuonna 2012 hän sai Grabby-palkintojen jaon yhteydessä Wall of Fame -paikan.ROB ROMONI ENTERS THE GRABBY WALL OF FAME == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1975 syntyneet Luokka:Elävät henkilöt
Hollie Stevens

Hollie Stevens (4. tammikuuta 1982 Kansas City, Missouri – 3. heinäkuuta 2012) oli yhdysvaltalainen pornonäyttelijä. Hän aloitti uransa pornoteollisuudessa vuonna 2003 ja esiintyi kaikkiaan noin 170:ssä elokuvassa. Hän voitti vuonna 2004 AVN-palkinnon ja oli lisäksi ehdolla toisen saajaksi. Stevensillä todettiin vuonna 2011 rintasyöpä, ja hänelle tehtiin mastektomia saman vuoden elokuussa. Kesäkuussa 2012 hän meni naimisiin Eric Cashin kanssa. Stevens kuoli heinäkuussa 2012 rintasyöpään, joka oli levinnyt muun muassa aivoihin ja maksaan."Queen of Clown Porn," Hollie Stevens, has Passed Away == Lähteet == == Aiheesta muualla == * Internet Adult Film Database: Hollie Stevens Luokka:Yhdysvaltalaiset pornonäyttelijät Luokka:Vuonna 1982 syntyneet Luokka:Vuonna 2012 kuolleet
Jules Cléret

Jules Cléret (29. joulukuuta 1835 Carentan – 23. tammikuuta 1895) oli ranskalainen roomalaiskatolinen piispa. Hänet vihittiin papiksi 1. kesäkuuta 1860. Hänet nimitettiin 28. elokuuta 1889 ja vahvistettiin 30. joulukuuta Lavalin hiippakunnan johtajaksi. Piispaksi vihkimisen suoritti 16. helmikuuta 1890 Abel-Anastase Germain, jota avustivat Flavien-Abel-Antoinin Hugonin ja François-Marie Trégaro. Virkaan asettaminen seurasi 23. helmikuuta.Catholic- Hierarchy.org: Bishop Jules Cléret Cléret kuoli 59-vuotiaana virassa. Hänen seuraajakseen tuli Pierre-Joseph Geay.Catholic-Hierarchy.org: Diocese of Laval == Lähteet == Luokka:Ranskalaiset piispat Luokka:Katoliset piispat Luokka:Vuonna 1835 syntyneet Luokka:Vuonna 1895 kuolleet
GodFM

GodFM oli kolmihenkinen kristillinen rap-yhtye. Se perustettiin vuonna 2005. Aikamedia julkaisi kesällä 2009 sen ensimmäisen albumin Avaa silmät. Vuodenvaihteen 2009–2010 jälkeen GodFM on keikkaillut yhtyeen kanssa silloin tällöin. GodFM julkaisi toisen levynsä kesäkuussa 2011, joka kantaa nimeä Näkymätön. Vuonna 2013 GodFM ja Livebändi liittyivät yhteen ja perustivat GFM- yhtyeen. ==Kokoonpano== ===Solistit=== * Remo * Juge * Rossi ===Taustayhtye=== * Heikki Korhonen (syna/ohjelmoinnit) * Samu Hannukkala (syna) * Juha Vilpas (kitara) * Mikko Laitinen (kitara) * Samu Räikkönen (rummut) * Miika Valle (basso) * Leevi Luoto (efx) ==Aiheesta muualla== * GodFm myspacessa * Facebook sivu ==Lähteet== Luokka:Suomalaiset hip hop -yhtyeet
François-Marie Trégaro

François-Marie Trégaro (17. kesäkuuta 1824 Peillac – 6. tammikuuta 1897) oli ranskalainen roomalaiskatolinen piispa. Hänet vihittiin papiksi 23. syyskuuta 1848 ja nimitettiin Séesin hiippakunnan koadjuuttoripiispaksi 25. lokakuuta 1881. Hänet vahvistettiin koadjuuttoripiispaksi 18. marraskuuta 1881, ja samana päivänä hän sai myös nimityksen Dolichen titulaaripiispaksi.Catholic- Hierarchy.org: Bishop François-Marie Trégaro Trégarosta tuli 1. joulukuuta 1881 Séesin piispa, ja hänet konsekroi 25. tammikuuta 1882 Jean-Marie Bécel, jota avustivat Flavien-Abel-Antoinin Hugonin ja Jules François Lecoq. Virkaan asettaminen seurasi 31. tammikuuta 1882. Trégaro kuoli 72-vuotiaana virassa, ja hänen seuraajakseen hiippakunnan johtoon tuli Claude Bardel.Catholic- Hierarchy.org: Diocese of Sées == Lähteet == Luokka:Ranskalaiset piispat Luokka:Katoliset piispat Luokka:Vuonna 1824 syntyneet Luokka:Vuonna 1897 kuolleet
Jean-Marie Bécel

thumb|Jean-Marie Bécelin hauta Jean-Marie Bécel (1. elokuuta 1825 Beignon – 6. marraskuuta 1897) oli ranskalainen roomalaiskatolinen piispa. Hänet vihittiin papiksi Vannesin hiippakuntaan 5. huhtikuuta 1851 ja valittiin sen johtoon 6. tammikuuta 1866. Hänet vahvistettiin Vannesin piispaksi 22. kesäkuuta 1866, ja hänet konsekroi 25. heinäkuuta Louis-Anne Dubreil, jota avustivat Henri-Marie Amanton ja Louis-Anne Nogret.Catholic-Hierarchy.org: Bishop Jean-Marie Bécel Bécel osallistui Vatikaanin ensimmäiseen kirkolliskokoukseen. Hän kuoli 72-vuotiaana virassa, ja hänen seuraajakseen hiippakunnan johtoon tuli Amédée- Jean-Baptiste Latieule.Catholic-Hierarchy.org: Diocese of Vannes == Lähteet == Luokka:Ranskalaiset piispat Luokka:Katoliset piispat Luokka:Vuonna 1825 syntyneet Luokka:Vuonna 1897 kuolleet
Vanessa Lane

Vanessa Lane (s. 14. lokakuuta 1983 New York) on yhdysvaltalainen pornonäyttelijä, joka aloitti esiintymisen vuonna 2004. Hän on 156-senttinen.Internet Adult Film Database: Vanessa Lane Hän sai vuonna 2006 kolme AVN-palkintoehdokkuutta (mm. Best New Starlet) ja vuonna 2008 vielä yhden. Hän on tehnyt esiintymisen Dr. 90210 -sarjan jaksossa. Hän on toiminut myös Penthousen mallina. == Lähteet == == Aiheesta muualla == * Viralliset sivut * Luokka:Yhdysvaltalaiset pornonäyttelijät Luokka:Vuonna 1983 syntyneet Luokka:Elävät henkilöt
Samantha Strong

Samantha Strong (s. 9. kesäkuuta 1967 Seattle, Washington) on yhdysvaltalainen pornonäyttelijä. Hän aloitti esiintymisen vuonna 1986 ja jatkoi sitä vuoteen 2002 saakka. Hän on 168-senttinen.Internet Adult Film Database: Samantha Strong Hän voitti vuonna 1988 AVN-palkinnon (Best New Starlet), ja hänet on myös otettu AVN Hall of Fameen. Strong kieltäytyi 1980-luvulla työskentelemästä myös homopornossa esiintyneen Jeff Strykerin kanssa AIDS- pelon takia. Syntyi kiista Vivid Entertainmentin kanssa, ja lopulta Strong kuitenkin myöntyi esiintymään Strykerin kanssa elokuvassa The Heiress (1988). == Lähteet == Luokka:Yhdysvaltalaiset pornonäyttelijät Luokka:Vuonna 1967 syntyneet Luokka:Elävät henkilöt
Bob Baird

Robert Allen "Bob" Baird (16. tammikuuta 1940 Knoxville, Tennessee – 11. huhtikuuta 1974 Chattanooga, Tennessee) oli yhdysvaltalainen baseballpelaaja, pelipaikaltaan syöttäjä. Hänen seuransa oli Washington Senators. Hän pelasi ensimmäisen MLB-ottelunsa 3. syyskuuta 1962 ja viimeisensä 27. syyskuuta 1963.Bob Baird Statistics and History - Baseball-Reference.com Baird kuoli 34-vuotiaana jouduttuaan ammutuksi riidellessään naisen kanssa.The Deadball Era: Murders Hänet haudattiin Lynnhurstin hautausmaalle Knoxvilleen. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset henkirikosten uhrit Luokka:Vuonna 1940 syntyneet Luokka:Vuonna 1974 kuolleet
Armand Marcelle

Armand Marcelle (10. lokakuuta 1905 Reims – 26. joulukuuta 1974 Reims) oli ranskalainen soutaja. Hän kilpaili vuoden 1928 kesäolympialaisissa Amsterdamissa ja sai siellä hopeaa perämiehellisessä kaksikossa. Édouard Marcelle oli hänen veljensä. == Lähteet == Luokka:Ranskalaiset soutajat Luokka:Ranskalaiset olympiamitalistit Luokka:Vuonna 1905 syntyneet Luokka:Vuonna 1974 kuolleet
Édouard Marcelle

Édouard Marcelle (1. lokakuuta 1909 Reims – 9. marraskuuta 2001 Reims) oli ranskalainen soutaja. Hän kilpaili vuoden 1928 kesäolympialaisissa Amsterdamissa ja sai siellä hopeaa perämiehellisessä kaksikossa. Hän oli Armand Marcellen veli.Édouard Marcelle Biography and Olympic Results | Olympics at Sports-Reference.com == Lähteet == Luokka:Ranskalaiset soutajat Luokka:Ranskalaiset olympiamitalistit Luokka:Vuonna 1909 syntyneet Luokka:Vuonna 2001 kuolleet
Eric Sandberg

Eric Gustaf Sandberg (20. joulukuuta 1884 – 3. joulukuuta 1966 Göteborg) oli ruotsalainen purjehtija. Hän sai vuoden 1908 kesäolympialaisissa Lontoossa Vingalla hopeaa kahdeksan metrin luokassa. Hän osallistui myös kesäolympialaisiin 1912 Tukholmassa ja sai siellä Kerstinillä pronssia kuuden metrin luokassa.Eric Sandberg Biography and Olympic Results | Olympics at Sports-Reference.com == Lähteet == Luokka:Ruotsalaiset kilpapurjehtijat Luokka:Ruotsalaiset olympiamitalistit Luokka:Vuonna 1884 syntyneet Luokka:Vuonna 1966 kuolleet
Tyler Riggz

Tyler Riggz (s. 1975 Missouri) on yhdysvaltalainen homopornonäyttelijä. Hän on 185-senttinen.Gay Erotic Video Index: Tyler Riggz Hän aloitti esiintymisen vuonna 2005Internet Adult Film Database: Tyler Riggz, ja vuonna 2006 hän voitti GayVN-palkinnon kategoriassa paras seksikohtaus: duo Johnny Hazzardin kanssa Rascal Videon elokuvassa Wrong Side of the Tracks Part One. == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1975 syntyneet Luokka:Elävät henkilöt
Thomas Littledale

Thomas Alfred Royds Littledale (2. huhtikuuta 1850 Liverpool, Englanti – 4. joulukuuta 1938 Saint-Jean-de-Luz, Ranska) oli brittiläinen purjehtija ja olympiamitalisti. Hän kilpaili vuoden 1908 kesäolympialaisissa Lontoossa ja sai siellä 12 metrin luokassa Mouchettella hopeaa.Thomas Littledale Biography and Olympic Results | Olympics at Sports-Reference.com == Lähteet == Luokka:Brittiläiset kilpapurjehtijat Luokka:Brittiläiset olympiamitalistit Luokka:Vuonna 1850 syntyneet Luokka:Vuonna 1938 kuolleet
Charles MacIver

Charles MacIver (28. marraskuuta 1866 Liverpool – 21. joulukuuta 1935 Menai Bridge) oli brittiläinen purjehtija. Hän kilpaili vuoden 1908 kesäolympialaisissa Lontoossa ja sai siellä 12 metrin luokassa Mouchettella hopeaa. Hän oli Cecil R. MacIverin isä.Charles MacIver Biography and Olympic Results | Olympics at Sports-Reference.com == Lähteet == Luokka:Brittiläiset kilpapurjehtijat Luokka:Brittiläiset olympiamitalistit Luokka:Vuonna 1866 syntyneet Luokka:Vuonna 1935 kuolleet
Zwan

Zwan oli yhdysvaltalainen rockyhtye joka toimi vuosina 2001–2003. Yhtye julkaisi ainoastaan yhden albumin: Mary Star Of The Sea. Luokka:Yhdysvaltalaiset rockyhtyeet
Sean Storm

Sean Storm (s. 1975 Chillicothe, Illinois) on yhdysvaltalainen homopornonäyttelijä, -käsikirjoittaja ja -ohjaaja. Storm on 168-senttinen versatile. Hän oli ehdolla parhaan sooloesityksen Grabby-palkinnolle 2002 Open Trench -videosta ja voitti parhaan sooloesityksen GayVN-palkinnon 2003 Open Trench II -videosta. Storm aloitti esiintymisen vuonna 1997, ohjaajana hän toimi 2004-2009. == Lähteet == Luokka:Yhdysvaltalaiset pornonäyttelijät Luokka:Homopornonäyttelijät Luokka:Homoporno-ohjaajat Luokka:Vuonna 1975 syntyneet Luokka:Elävät henkilöt
Bengt Palmquist

Bengt Valdemar Palmquist (4. huhtikuuta 1923 Göteborg – 26. marraskuuta 1995 Särö) oli ruotsalainen purjehtija. Hän voitti vuoden 1956 kesäolympialaisissa Melbournessa kultaa Louhessa Slaghoken II:lla. Hän kilpaili Louhessa myös kesäolympialaisissa 1960 Roomassa saavuttaen 20. sijan; kesäolympialaisissa 1968 hän pääsi siinä Méxicossa kuudennelle sijalle.Bengt Palmquist Biography and Olympic Results | Olympics at Sports-Reference.com == Lähteet == Luokka:Ruotsalaiset kilpapurjehtijat Luokka:Ruotsalaiset olympiavoittajat Luokka:Vuonna 1923 syntyneet Luokka:Vuonna 1995 kuolleet
Ty Fox

Ty Fox (s. 24. huhtikuuta 1966 Falls Church, Virginia) on yhdysvaltalainen homopornonäyttelijä. Hän aloitti esiintymisen vuonna 1993. Hän on käyttänyt esiintyessään myös nimiä Ty Foxx, J. SteeleInternet Adult Film Database: Ty Fox ja Dion Bruton. Hänet nähtiin top-rooleissa. Hän voitti vuonna 1994 parhaan näyttelijän Grabby-palkinnon sekä vuosina 1996 ja 1997 kaksi Men in Video Awardia.Gay Erotic Video Index: Ty Fox == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1966 syntyneet Luokka:Elävät henkilöt
Kilamba

Nova Cidade de Kilamba () on kaupunki Angolassa. Se sijaitsee 30 kilometrin päässä pääkaupunki Luandasta. Kaupungin on rakentanut CITIC (China International Trust and Investment Corporation), joka on valtio-omisteinen kiinalaisyhtiö. Heinäkuussa 2012 kaupunkihankkeelle oli kolmen vuoden aikana kertynyt kustannuksia 3,5 miljardia dollaria eli noin 2,8 miljardia euroa. Hankkeen rahoituslähteenä ovat toimineet Angolan öljytulot. Alueeltaan 5 000 hehtaarin laajuisessa Kilambassa on muun muassa 750 kahdeksankerroksista asuinrakennusta ja yli 100 liiketilaa. Kouluja alueella on 12. Kaupunki on suunniteltu puolen miljoonan ihmisen asuttavaksi. Kilamban asuntojen hinnat vaihtelevat 100 000 ja 160 000 euron välillä. Kuitenkin Angolan asukkaista arviolta kahden kolmasosan tulot ovat vähemmän kuin 1,6 euroa päivää kohden. Heinäkuun 2012 alussa oli kulunut lähes vuosi siitä, kun asuntoja oli tullut ensimmäisen kerran myyntiin, mutta kaupunki oli edelleen pääosin tyhjillään. Asuntoja oli siihen mennessä saatu kaupattua 220 kappaletta. == Lähteet == == Aiheesta muualla == Luokka:Aavekaupungit Luokka:Angolan kaupungit
Almond Joy

Almond Joy on Hershey'sin valmistama suklaapatukka. Patukassa on kookospähkinäsydän sekä kaksi mantelia, jotka on kuorrutettu maitosuklaalla. Käärepaperiltaan Almond Joy on sininen. Almond Joy on Moundsin sisartuote. Bounty muistuttaa Almond Joyta muotoilunsa puolesta mutta ei sisällä manteleita. ==Historia== Almond Joy -patukan loi Mounds-patukan kehittäjä Peter Paul Candy Manufacturing Co. Patukka esiteltiin vuonna 1946. Vuonna 1978 Peter Paul sulautui Cadburyn kanssa. Hershey's osti Yhdysvaltain markkinointiosuudet yhdistetyltä yhtiöltä vuonna 1988. Vaikka Peter Paulia ja yhtiötä ei ole enää olemassa, nimi esiintyy siitä huolimatta yhä patukoiden käärepapereissa osana patukan brändinimeä. 1970-luvun aikana Peter Paulin yhtiö käytti sävelmää "Sometimes you feel like a nut / Sometimes you don't / Almond Joy's got nuts / Mounds don't" mainostaakseen sekä Almond Joyta että Moundsia. Sävelmän sanoituksissa olleen lauseen "feel like a nut" (engl. nut = pähkinä, myös sekopää, hullu) kohdalla mainoksessa esiintyi sekopää, joka teki aina kaikenlaista erikoista ja hauskaa, kuten ratsasti hevosella takaperin. Hershey's ryhtyi 2000-luvulla valmistamaan eri tuoteversioita Almond Joysta, mukaan lukien vuonna 2004 valmistetut Piña Colada ja Double Chocolate Almond Joyt, joita myytiin vain rajoitettu erä, vuonna 2005 valmistetut White Chocolate Key Lime ja Milk Chocolate Passion Fruit Almond Joyt sekä vuonna 2006 valmistetun Toasted Coconut Almond Joyn. == Almond Joy julkisuudessa == Almond Joyta mainostettiin yhdysvaltalaisen ajoneuvokorien valmistajan Budd Companyn M3-junissa Philadelphiassa. Suklaapatukan mainoslause ”Sometimes you feel like a nut, sometimes you don’t” esiintyi Michael Hendersonin funk- ja tanssimusiikkikappaleessa ”Wide Receiver”. Almond Joy oli yhdysvaltalaisessa komedia-draamasarjassa Weeds Nancyn viimeisimmän aviomiehen Judahin suosikkimakeinen. Suklaapatukkaa mainostavaa laulua käytettiinkin sarjan toisen tuotantokauden yhdeksännessä jaksossa. Almond Joy -patukkapaketin voi nähdä Don Ricklesin takana varastopöydällä elokuvassa Kellyn sankarit Ricklesin puhuessa Clint Eastwoodin kanssa. Yhdysvaltalaismuusikko Princen kappaleessa ”Get Off” esiintyy lause ”strip your dress down like I was strippin’ a Peter Paul’s Almond Joy”. Yksi yhdysvaltalaisyhtye The Allman Brothers Bandin jäsenistä käytti nimenään Almond Joyn muotoiltua versiota Allman Joys. Yhdysvaltalaisen komediasarjan Puisto-osaston toisen tuotantokauden seitsemännessä jaksossa manteleille allerginen Ron Swanson kysyy Annilta, onko tämän juhlissa tarjolla muita patukoita kuin Almond Joyta. Yhdysvaltalaislaulaja Tom Waitsin albumin Mule Variations kappaleessa ”Chocolate Jesus” mainitaan Almond Joy. Televisiosarja Simpsoneiden jaksossa ”Lisa ihmemaassa” Lisa Simpson ostaa ensimmäiselle seurustelukumppanilleen Almond Joyn Kwik-E-Martista Julietin kanssa. ==Lähteet== Luokka:Suklaapatukat
Vitali Papadopulo

Vitali Vladimirovitš Papadopulo (, s. 19. helmikuuta 1963 Krasnyi Sulin, Venäjän SNT, Neuvostoliitto) on entinen venäläinen jalkapalloilija. Hän oli pelipaikaltaan hyökkääjä tai keskikenttäpelaaja. Peliuransa jälkeen Papadopulo on toiminut apuvalmentajana ja muissa taustatehtävissä venäläisessä FK Bataisk-2007:ssä. Papadopulo edusti urallaan SKA Rostov-na-Donua, Rostselmaš Rostov-na-Donua, APK Azovia, Pallo-Iiroja, Krystal H’ersonia, Lokomotiv Nižni Novgorodia, Panioniosia ja FK Torpedo Arzamasia. Luokka:Venäläiset jalkapalloilijat Luokka:Venäläiset jalkapallovalmentajat Luokka:Neuvostoliittolaiset jalkapalloilijat Luokka:Vuonna 1963 syntyneet Luokka:Elävät henkilöt
Luettelo Kansainyhteisön jäsenvaltioista

Tämä on luettelo Kansainyhteisön jäsenvaltioista. Luettelossa jäsenyyden jäädyttäminen () tarkoittaa sitä, että jäsenvaltio ei saa osallistua Kansainyhteisön johtajien ja ministerien kokouksiin, mutta se on edelleen jäsenenä Kansainyhteisössä. Vuoden 2022 loppuun mennessä Kansainyhteisössä oli 56 jäsenvaltiota, joista kaikki paitsi neljä valtiota (Gabon, Mosambik, Ruanda ja Togo) ovat joskus olleet osana brittiläistä imperiumia. == Nykyiset jäsenvaltiot == Valtio Liittymisvuosi Maanosa 1981 Pohjois-Amerikka 1931 Oseania 1973 Pohjois-Amerikka 1972 Aasia 1966 Pohjois-Amerikka 1981 Pohjois- Amerikka 1966 Afrikka 1984 Aasia 1978 Pohjois-Amerikka Erosi vuonna 1961, liittyi uudelleen vuonna 1994. 1931 Afrikka Erosi vuonna 1987, liittyi uudelleen vuonna 1997. Jäsenyys jäädytettiin vuonna 2000, jäädytys lopetettiin vuonna 2001. Jäsenyys jäädytettiin vuonna 2006, jäädytys lopetettiin vuonna 2014. 1970 Oseania 2022 Afrikka Erosi vuonna 2013, liittyi uudelleen vuonna 2018. 1965 Afrikka 1957 Afrikka 1974 Pohjois-Amerikka 1966 Etelä-Amerikka 1947 Aasia 1962 Pohjois-Amerikka 1995 Afrikka 1931 Pohjois-Amerikka 1963 Afrikka 1979 Oseania 1961 Eurooppa 1966 Afrikka 1964 Afrikka Erosi vuonna 2016, liittyi uudelleen vuonna 2020. 1982 Aasia 1957 Aasia 1964 Eurooppa 1968 Afrikka 1995 Afrikka 1990 Afrikka 1968 Oseania Jäsenyys jäädytettiin vuonna 1995, jäädytys lopetettiin vuonna 1999. 1960 Afrikka Erosi vuonna 1972, liittyi uudelleen vuonna 1989. Jäsenyys jäädytettiin vuonna 1999, jäädytys lopetettiin vuonna 2004. Jäsenyys jäädytettiin vuonna 2007, jäädytys lopetettiin vuonna 2008. 1947 Aasia 1975 Oseania 2009 Afrikka 1983 Pohjois-Amerikka 1979 Pohjois-Amerikka 1979 Pohjois-Amerikka 1970 Oseania 1976 Afrikka 1961 Afrikka 1966 Aasia 1978 Oseania 1948 Aasia 1968 Afrikka 1961 Afrikka 2022 Afrikka 1970 Oseania 1962 Pohjois-Amerikka 1978 Oseania 1962 Afrikka 1931 Oseania 1980 Oseania 1931 Eurooppa == Entiset jäsenvaltiot == Valtio Liittymisvuosi Maanosa Eroamisvuosi 1931 Eurooppa 1949 Jäsenyys jäädytettiin vuonna 2002. Erosi vapaaehtoisesti vuonna 2003. 1980 Afrikka 2003 == Lakkautetut jäsenvaltiot == Valtio (historiallinen) Liittyi Maanosa Hajosi Liittyi osaksi (valtiota) Lisätietoa 1957 Aasia 1963 Muodosti Malaijan, Singaporen (itsenäistyi vuonna 1965), Sabahin ja Sarawakin kanssa Malesian. 1931 Pohjois-Amerikka 1934 Newfoundland oli ensimmäisiä vuoden 1931 Westminsterin säädöksen soveltajia. Jäsenyys jäädytettiin vuonna 1934. Newfoundland liittyi osaksi Kanadaa vuonna 1949. 1963 Afrikka 1964 Sansibar ja Tanganjika yhdistyivät vuonna 1964 Tansaniaksi. 1961 Afrikka 1964 Sansibar ja Tanganjika yhdistyivät vuonna 1964 Tansaniaksi. == Lähteet == == Aiheesta muualla == Luokka:Kansainyhteisö Kansainyhteisön jäsenvaltioista
Mariem Alaoui Selsouli

Mariem Alaoui Selsouli (, s. 8. heinäkuuta 1984 Marrakech) on marokkolainen keskipitkän matkan juoksija, joka on erikoistunut 1 500 ja 3 000 metrille. Hän on juossut myös 5 000 metriä ja osallistunut kuudesti maastojuoksun MM- kilpailuihin (2002–2007). Hän on jäänyt kahdesti kiinni dopingin käytöstä. Alaoui Selsouli oli 3 000 metrin viides Debrecenin alle 18-vuotiaiden MM- kilpailuissa 2001 ajalla 9.26,27. Kingstonin alle 20-vuotiaiden MM- kilpailuissa 2002 hän voitti 3 000 metrin hopeaa ajalla 9.16,28 ja sijoittui 1 500 metrillä viidenneksi ajalla 4.16,08. Vuonna 2006 hän oli Moskovan sisäratojen MM-kilpailuissa 3 000 metrin kuudes ajalla 8.55,97 ja Bambousin Afrikan-mestaruuskilpailuissa 5 000 metrin viides ajalla 15.58,50. Osakan MM- kilpailuissa 2007 hän sijoittui 1 500 metrillä neljänneksi ajalla 4.01,52. Vuonna 2008 hän voitti 3 000 metrin pronssia Valencian sisäratojen MM- kilpailuissa ajalla 8.41,66, mutta karsiutui 5 000 metrin alkuerissä Pekingin olympialaisissa. Alaoui Selsouli oli kilpailukiellossa 22.8.2009–21.8.2011 jäätyään kiinni EPO:n käytöstä. Istanbulin sisäratojen MM-kilpailuissa 2012 hän voitti 1 500 metrin hopeaa ajalla 4.07,78. 6. heinäkuuta 2012 Pariisin Timanttiliigan kilpailussa hän voitti 1 500 metrin juoksun ajalla 3.56,15. Aika olisi ollut kauden kärkitulos ja Marokon ennätys, mutta hänen kisan jälkeen antamassaan dopingnäytteessä todettiin nesteenpoistoainetta. Hän sai kahdeksan vuoden kilpailukiellon ajalle 25.7.2012–24.7.2020. Alaoui Selsouli on juossut ulkoradoilla 1 500 metriä aikaan 4.00,77 Brysselissä 16. syyskuuta 2011 ja 3 000 metriä aikaan 8.29,52 Monacossa 25. heinäkuuta 2007. Sisäradoilla hän on juossut 1 500 metriä aikaan 4.03,67 (Marokon ennätys) Liévinissä 14. helmikuuta 2012 ja 3 000 metriä aikaan 8.35,86 (Marokon ennätys) Valenciassa 9. helmikuuta 2008. 800 metrillä hänen ennätyksensä on 2.01,55 (juostu Milanossa 18. syyskuuta 2011) ja 5 000 metrillä 14.36,52 (juostu Roomassa 13. heinäkuuta 2007). ==Lähteet== * * ===Viitteet=== Luokka:Marokkolaiset keskimatkojen juoksijat Luokka:Marokkolaiset kestävyysjuoksijat Luokka:Marokkolaiset maastojuoksijat Luokka:Dopingrikkomuksesta tuomitut marokkolaiset Luokka:Dopingrikkomuksesta tuomitut yleisurheilijat Luokka:Vuonna 1984 syntyneet Luokka:Elävät henkilöt
Simo Saarinen Trophy

Simo Saarinen Trophy on Suomen Jääkiekkoliiton vuosittain rullakiekon SM- liigan runkosarjan parhaalle puolustajalle myöntämä tunnustuspalkinto. Simo Saarinen pelasi ensimmäisen Suomen mestaruuden voittaneessa Team Rocesissa SM- turnauksessa 1996. ==Palkinnon saajat== Kausi Joukkue Pelaaja Kansalaisuus 1999 MahtiAnkat Nemo Nokkosmäki 2000 MahtiAnkat Mika Peltonen 2001 Näätä Rollers Jari Harjumäki 2002 Roller Eagles Krister Pietsalo 2003 Kiekko-67 Jesse Saarinen 2004 Devils Jani Mertanen 2005 Thunder Joni Petrell 2006 Roller Eagles Juha Myllymaa 2007 MahtiAnkat Aki Tuominen 2008 Pahalampi Antti Räikkönen 2009 Vuorelan Veikot Petri Partanen 2010 Kärsämäen ZSKA Jesse Saarinen 2011 Kärsämäen ZSKA Jesse Saarinen 2012 Vuorelan Veikot Lasse Lappalainen 2013 Vuorelan Veikot Petri Partanen 2014 Pahalampi Mikko Pukka 2015 Vuorelan Veikot Petri Partanen 2016 Vuorelan Veikot Petri Partanen 2017 Vuorelan Veikot Petri Partanen 2018 ==Lähteet== Luokka:Rullakiekon SM-liigan palkinnot
Runkosarjan paras pistemies -palkinto (rullakiekko)

Runkosarjan paras pistemies -palkinto on Suomen Jääkiekkoliiton vuosittain rullakiekon SM-liigan runkosarjassa eniten tehopisteitä tehneelle pelaajalle myöntämä tunnustuspalkinto. ==Palkinnon saajat== Kausi Joukkue Pelaaja Kansalaisuus 1999 Red Devils Sami Markkanen 2000 Red Devils Sami Markkanen 2001 Red Devils Sami Markkanen 2002 Roller Eagles Sami Häätylä 2003 Näätä Rollers Sami Järvenpää 2004 Devils Sami Markkanen 2005 Thunder Karo Koivunen 2006 Näätä Rollers Sami Järvenpää 2007 Näätä Rollers Sami Järvenpää 2008 Vuorelan Veikot Jani Lyytinen 2009 Devils Sami Markkanen 2010 Vuorelan Veikot Jani Lyytinen 2011 Kärsämäen ZSKA Ville Aaltonen 2012 Vuorelan Veikot Jani Lyytinen 2013 Vuorelan Veikot Jani Lyytinen 2014 Vuorelan Veikot Jani Lyytinen 2015 Pahalampi Jimi Palanto 2016 Vuorelan Veikot Jani Lyytinen 2017 Pahalampi Eemeli Suomi 2018 Pahalampi Jimi Palanto ==Lähteet== Luokka:Rullakiekon SM- liigan palkinnot
Ronald Maitland

Ronald Monteith Maitland (6. tammikuuta 1887 Grimsby, Ontario – 15. huhtikuuta 1937 Vancouver, Brittiläinen Kolumbia) oli kanadalainen purjehtija. Hän osallistui vuoden 1932 kesäolympialaisiin Los Angelesissa. Hän oli siellä mukana saamassa hopeaa kahdeksan metrin luokassa Santa Marialla.Ronald Maitland Biography and Olympic Results | Olympics at Sports-Reference.com == Lähteet == Luokka:Kanadalaiset kilpapurjehtijat Luokka:Kanadalaiset olympiamitalistit Luokka:Vuonna 1887 syntyneet Luokka:Vuonna 1937 kuolleet
Runkosarjan paras maalivahti -palkinto (rullakiekko)

Runkosarjan paras maalivahti -palkinto on Suomen Jääkiekkoliiton vuosittain rullakiekon SM-liigan runkosarjan parhaalle maalivahdille myöntämä tunnustuspalkinto. ==Palkinnon saajat== Kausi Joukkue Pelaaja Kansalaisuus 1999 Red Devils Ari Luostarinen 2000 Roller Eagles Tapio Karhu 2001 Red Devils Ari Luostarinen 2002 Red Devils Ari Luostarinen 2003 Roller Eagles Matias Valavuo 2004 MahtiAnkat Antti Niemi 2005 Roller Eagles Matias Valavuo 2006 PEPE Roller Juha Taponen 2007 Pahalampi Sasu Hovi 2008 Pahalampi Sasu Hovi 2009 GrIFK Mikko Koskinen 2010 PEPE Roller Juha Taponen 2011 Koovee Rollers Mikko Pätsi 2012 PEPE Roller Juha Taponen 2013 PEPE Roller Juha Taponen 2014 PEPE Roller Juha Taponen 2015 Vuorelan Veikot Petri Karhu 2016 PEPE Roller Juha Taponen 2017 Vuorelan Veikot Samu Airasvaara 2018 Vuorelan Veikot Samu Airasvaara ==Lähteet== Luokka:Rullakiekon SM-liigan palkinnot
Henri Pelgé

Henri Pelgé (9. toukokuuta 1837 Pariisi – 31. toukokuuta 1911) oli ranskalainen roomalaiskatolinen piispa. Hänet vihittiin papiksi 21. joulukuuta 1861 ja valittiin Poitiersin hiippakunnan johtoon 29. tammikuuta 1894. Valinta vahvistettiin 18. toukokuuta, ja piispaksi vihkiminen seurasi 15. heinäkuuta. Pääkonsekraattorina toimi François-Marie-Benjamin Richard de la Vergne, jota avustivat Pierre-Antoine-Paul Goux ja Emmanuel-Marie-Ange de Briey.Catholic- Hierarchy.org: Bishop Henri Pelgé Pelgé kuoli 74-vuotiaana virassa. Hänen seuraajakseen tuli Louis Humbrecht.Catholic-Hierarchy.org: Archdiocese of Poitiers == Lähteet == Luokka:Ranskalaiset piispat Luokka:Katoliset piispat Luokka:Vuonna 1837 syntyneet Luokka:Vuonna 1911 kuolleet
James Trifunov

James Trifunov (18. heinäkuuta 1903 Jarkovatš, Itävalta-Unkari - 27\. kesäkuuta 1993 Winnipeg) oli kanadalainen vapaapainija ja olympiamitalisti. Trifunov muutti Kanadaan vuonna 1910 ja asettui Reginaan. Kolmea vuotta myöhemmin hänen isänsä kuoli jättäen jälkeensä lesken ja neljä pientä lasta, joista nuorin James oli. Hän kävi koulut loppuun asti isompien lasten tehdessä töitä elättääkseen perheen. Trifunov liittyi paikalliseen nuorten miesten kristilliseen yhdistykseen vuonna 1917 ja aloitti painin viisi vuotta myöhemmin. Yhdistyksellä ei ollut virallista painiohjelmaa, mutta se lähetti silti joukkueen Kanadan-mestaruuskisoihin. Itseoppinut Trifunov voitti maansa mestaruuden 56 kilon sarjassa vuonna 1923. Trifunov oli Pariisin olympialaisissa 1924 alle 56 kilon sarjassa jaetulla yhdeksännellä sijalla. Hän pääsi kisoihin mukaan, kun hänen 132 työtoveriansa Reginan postitoimistossa antoivat jokainen yhden dollarin matkaa varten. Trifunov voitti samasta painoluokasta pronssia Amsterdamin kisoissa 1928, joihin häntä ei ensin oltu valittu, mutta sai jälleen rahallista tukea, jonka avulla hän pääsi kisaamaan. Hän voitti brittiläisen imperiumin kisat 1930, mutta putosi toisen ottelunsa jälkeen vuoden 1932 olympiakisoissa. Trifunov voitti Kanadan- mestaruuden kymmenen vuoden ajan joka kerta lukuun ottamatta vuotta 1931, jolloin hän oli loukkaantunut. Trifunov lähetettiin Winnipegiin auttamaan Free Pressin, kahden eri lehden kustantajan, johdossa. Alun perin kahden viikon mittaiseksi tarkoitettu pesti sai hänet jäämään kaupunkiin loppuiäkseen, ja hänestä tuli kaupungin amatööriurheiluyhteisön johtaja. Trifunov liittyi Winnipegissä jälleen NMKY:n painiseuraan ja valmensi Winnipegin yliopistossa. Hän myös toimi 25 vuoden ajan Manitoban painiliiton presidenttinä, johtotehtävissä Kanadan amatööripainiliitossa sekä nyrkkeily- ja painikomitean puhemiehenä Kanadan amatööriurheilujärjesössä. Trifunov oli Kanadan painijoukkueen valmentaja vuosien 1952, 1956 sekä 1960 olympialaisissa, minkä lisäksi hän valmensi joukkuetta kaksissa kansainyhteisön kisoissa. Hän oli myös joukkueen manageri eri kansainvälisissä kilpailuissa. Trifunov palkittiin elämäntyöstään painin parissa Order of Canada -merkillä 1982, paikalla Kanadan urheilun kunniagalleriassa 1960 sekä monilla muilla kunnianosoituksilla. == Lähteet == Luokka:Kanadalaiset vapaapainijat Luokka:Kanadalaiset olympiamitalistit Luokka:Vuonna 1903 syntyneet Luokka:Vuonna 1993 kuolleet
Weijoki

Weijoki (, pinyin: Wèi Hé, Wade–Giles: Wei Ho), myös Wei He tai Weiho, on merkittävä joki Gansun ja Shaanxin maakunnissa Keski-Kiinassa.Facta 2001 Se on myös Keltaisenjoen oikea sivujoki ja yhtyy pääjokeen Sanmenin tekojärven kohdallaWSOY Iso tietosanakirja 10, s. 172, WSOY 1997 ISBN 951-0-20163-4. Se on sen suurin sivujoki. Weijoella on ollut suuri merkitys kiinalaisen kulttuurin alkuvaiheessa. Joen pituus on 818-864 kilometriä mittauksesta riippuen, ja sen muita sivujokia ovat Luojoki, Jingjoki ja Chishui. Vuonna 2003 mittavat sateet johtivat joen tulvimiseen, joka aiheutti yli 30 ihmisen kuoleman. 300 000 ihmisen piti vaihtaa asuinpaikkaa. 咸阳古桥.JPG|Vanhan sillan jäänteet Xianyangin kohdalla. Full View of Wei River in Xianyang 2012-09.jpg|Joen maisemaa Xianyangin kohdalla. == Lähteet == Luokka:Kiinan joet Luokka:Keltaisenjoen vesistö Luokka:Gansu Luokka:Shaanxi
Trevor Ariza

Trevor Anthony Ariza (s. 30. kesäkuuta 1985, Miami, Florida) on yhdysvaltalainen koripalloilija, pelipaikaltaan pieni laitahyökkääjä tai heittävä takamies. Hän pelaa kaudella 2019–2020 NBA-liigan Sacramento Kingsissa. == NBA-ura == New York Knicks varasi UCLA:n yliopiston joukkueessa pelanneen Arizan toisella kierroksella vuoden 2004 NBA:n varaustilaisuudessa, tilaisuuden 43:ntenä pelaajana. Knicksin jälkeen hän on pelannut Orlando Magicissä, Los Angeles Lakersissä, Houston Rocketsissa, New Orleans Hornetsissa, Washington Wizardsissa, uudelleen Houston Rocketsissa sekä syksyn 2018 Phoenix Sunsissa. Joulukuussa 2018 hän palasi Washington Wizardsiin. Kesällä 2019 hän siirtyi Sacramento Kingsiin. Ariza on voittanut urallaan yhden NBA:n mestaruuden, kaudella 2008–2009 Los Angeles Lakersin riveissä. == Lähteet == == Aiheesta muualla == *NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Vlado Košić

Vlado Košić (s. 31. toukokuuta 1959 Družbinec) on kroatialainen roomalaiskatolinen piispa. Hänet vihki papiksi Zagrebin arkkihiippakuntaan Franjo Kuharić 30. kesäkuuta 1985. Hän sai 29. joulukuuta 1998 nimityksen Zagrebin vihkipiispaksi ja Ruspaen titulaaripiispaksi. Piispaksi vihkiminen seurasi 6. helmikuuta 1999. Pääkonsekraattorina toimi Josip Bozanić, jota avustivat Franjo Kuharić ja Giulio Einaudi.Catholic-Hierarchy.org: Bishop Vlado Košić Košić nimitettiin 5. joulukuuta 2009 Sisakin piispaksi, jonka virkaan hänet asetettiin 6. helmikuuta 2010. == Lähteet == Luokka:Kroatialaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
Ivan Šaško

Ivan Šaško (s. 1. elokuuta 1966 Ðivan) on kroatialainen roomalaiskatolinen piispa. Hänet vihki papiksi Zagrebin arkkihiippakuntaan Franjo Kuharić 28. kesäkuuta 1992. Hänet nimitettiin Zagrebin vihkipiispaksi ja Rotarian titulaaripiispaksi 11. helmikuuta 2008. Piispaksi konsekroinnin suoritti 29. maaliskuuta Josip Bozanić, jota avustivat Vlado Košić ja Valentin Pozaić.Catholic-Hierarchy.org: Bishop Ivan Šaško == Lähteet == Luokka:Kroatialaiset papit Luokka:Katoliset piispat Luokka:Vuonna 1966 syntyneet Luokka:Elävät henkilöt